W.C. Brøgger

Waldemar Christofer Brøgger (1851–1940) var en norsk geolog og universitetsrektor.Presentasjon av W.C. Brøgger fra Naturhistorisk museum

 Bakgrunn og virke 
Brøgger ble født den 10. november 1851 i Christiania. Han tok artium ved Christiania Katedralskole i 1869 og anneneksamen i 1870. Deretter studerte han realfag og zoologi under professor Theodor Kjerulf. Hans tidlige forskning ledet til avhandlingen Über Apatitvorkommnisse im südlichen Norwegen (sammen med Hans Reusch, 1875). Brøgger ble så umiddelbart ansatt i Norges geologiske undersøkelse som assistent og arbeidet vesentlig på Korsika og Elba.

Han ble amanuensis ved Universitetets mineral-kabinett (1876), stipendiat (1878) før han i 1881 ble utnevnt til professor i geologi og mineralogi ved Stockholms högskola. Han overtok Kjerulfs professorat i Christiania (1890) og ble der til 1917 for å vie seg til forskning i sin helhet. Fra 1906 til 1911 var han universitetets første rektor.

Han var en viktig person under unionsoppløsningen med Sverige rundt 1905.TV-program 2005: Tre menn og et glansbilde. Norsk rikskringkasting. Tilgjengelig på  Professor Brøgger ble sendt til Stockholm som hemmelig agent for å se de svenske reaksjonene.

Waldemar Christofer Brøgger var sønn av boktrykkeren Anton Wilhelm Brøgger og i ekteskap (1878) med Antonie Wilhelmine Sofie Scheel Siewers (1854-1933) far til arkeologen og politikeren Anton Wilhelm Brøgger, farfar til forfatteren og forlagsmannen Waldemar Brøgger og oldefar til antropologiprofessoren og skribenten Jan Brøgger.

 Priser og utmerkelser 
Brøgger mottok en rekke ordener og utmerkelser for sitt virke.Den Kongelige norske Sankt Olavs orden 1847-1947,  utgitt av ordenskanselliet ved O. Delphin Amundsen, Oslo: Grøndahl & Søns Forlag, 1947, s. 19. Han ble i 1895 utnevnt til ridder av 1. klasse av St. Olavs Orden og ble i 1902 forfremmet til kommandør med stjerne. I 1911 ble han tildelt storkorset av St. Olavs Orden «for videnskabelig fortjeneste og fortjeneste av Universitetet». Han fikk storkors av Finlands hvite roses orden, var kommandør av første klasse av den svenske Nordstjerneordenen og ridder av Dannebrogordenen. Han ble utnevnt til kommandør av den franske Æreslegionen og av Italias kroneorden. Brøgger var innehaver av 1. klasse av Den prøyssiske krones orden og 2. klasse av den russiske Sankt Stanislaus-ordenen.

Brøgger ble utnevnt til æresdoktor ved Universitetet i Heidelberg, Universitetet i Glasgow (1901),The Times, ´Glasgow University jubilee´, 14 June 1901, s.10, issue 36481 Universitetet i Oxford, Universitetet i Cambridge og Stockholms universitet.

I tillegg til ulike ordener og æresdoktorgrader har han mottatt en rekke priser:

 1890 – Wallmarkska priset, fra Kungliga Vetenskapsakademien i Sverige.
 1891 – Murchisonmedaljen, fra Geological Society of London.
 1911 – Wollastonmedaljen, fra Geological Society of London.
 1927 – Gunnerusmedaljen, fra Det Kongelige Norske Videnskabers Selskab.

Brøggerhalvøya, Brøggerbreane og Brøggertinden på Spitsbergen er oppkalt etter ham. Brøgger er også avbildet på et norsk frimerke.

2. september 2011 ble bygningen som huser Geologisk museum på Tøyen i Oslo offisielt døpt om til Waldemar C. Brøggers hus, i anledning UiOs 200-årsjubileum.Museumsbygningene på Tøyen får nye navn til UiO-jubileet

 Se også 

 Brøggerprisen
 Brøggermedaljen

 Referanser 

 Eksterne lenker 



Kategori:Professorer ved Universitetet i Oslo
Kategori:Rektorer ved Universitetet i Oslo
Kategori:Norske geologiprofessorer
Kategori:Mineraloger
Kategori:Storkors av St. Olavs Orden
Kategori:Riddere av Dannebrogordenen‎
Kategori:Nordstjerneordenen
Kategori:Finlands hvite roses orden
Kategori:Æreslegionen
Kategori:Italias kroneorden
Kategori:Gunnerusmedaljen
Kategori:Personer fra Oslo
Kategori:Personer begravet på Vår Frelsers gravlund
Kategori:Stortingsrepresentanter 1907–1909
Kategori:Alumni fra Oslo katedralskole